Ben Affleck Tolak Kemungkinan Kembali Sebagai Batman
Ben Affleck telahpun berundur dari projek The Batman dan juga DC Extended Universe, tetapi masih terdapat peminat yang berharap aktor tersebut kembali meneruskan watak sebagai ‘Caped Crusade’. Terdapat khabar angin yang mengatakan Affleck mungkin menyarung sut Batman buat kali terakhir menerusi filem Flashpoint, tetapi temuramahnya bersama wartawan baru-baru menyatakan sebaliknya. Menerusi video dibawah, aktor tersebut menegaskan bahawa waktunya sebagai adiwira ikonik komik DC itu telah menuju kepenghujung, dan dia menghargai segala peluang membawa watak Batman. Affleck telah membuat dua kemunculan penuh dalam filem Batman V Superman: Dawn of Justice dan Justice League, serta sebagai cameo dalam filem Suicide Squad. Dia juga hampir muncul dalam filem solo The Batman yang mana dia juga bertindak selaku penulis skrip dan pengarah. Batman V Superman: Dawn of Justice  Batman V Superman: Dawn of Justice  Namun, filem tersebut menjadi kemuncak pengakhirannya dalam DCEU apabila terpaksa berundur dan menyerahkan tanggungjawab filem The Batman kepada Matt Reeves. Jadi kepada peminat Affleck, adakan anda masih mahu melihat aktor tersebut meneruskan wataknya? kongsikan pendapat anda!